COMPILAȚIE KO: Faceți cunoștință cu Israel Adesanya, noua senzație din UFC, considerat ca fiind următorul Jon Jones!

Israel Adesanya (nume complet Israel Mobolaji Adesanya), născut pe 22 iulie 1989, în Lagos, Nigeria, este noua senzație din mma și din UFC, fiind catalogat de specialiști ca următorul Jon Jones.

Născut în Nigeria, dar emigrat în Noua Zeelandă, țară pe care o și reprezintă acum, Israel Adesanya și-a făcut debutul în UFC la gala UFC 221 din Perth, Australia, unde l-a făcut TKO pe Rob Wilkinson cu o serie de genunchi și pumni. Un debut spectaculos, ce să mai… (Urmăriți aici VIDEO cu finalizarea)

Cu un palmares în MMA de 12 victorii și 0 înfrângeri și cu un palmares cumulat din Kickbox, Muay Thai, MMA și Box de 82 victorii, 6 înfrângeri și 2 egaluri, putem spune cu certitudine că avem de a face cu un fenomen în persoana lui Israel „Style Bender” Adesanya.

Categoria Middleweight (mijlocie) din UFC are un nou competitor, iar luptătorii care sunt acum în top ar trebui să stea cu ochii pe Israel Adesanya, pentru că nu-i de joacă. Ați auzit, Robert Whittaker, Yoel Romero, Jacare Souza, Luke Rockhold?

Urmăriți aici interviul de după victoria obținută la debutul său în UFC și spuneți-mi că băiatul ăsta nu are tot ce îi trebuie pentru a deveni un star!

Cele mai spectaculoase KO-uri din cariera lui Israel Adesanya (de până acum, evident!)